Lav et referat af nedenstående tekst:

Tekst:
En mand fra byen Gedsted i Himmerland blev ikke overrasket, da han for nyligt vandt 1.000.000 kroner i Lotto. Danske Spil havde nemlig annonceret, at vinderkuponen var blevet købt i Dagli’ Brugsen i den lille by med kun omkring 850 indbyggere. Derfor har han også valgt ikke at holde lottogevinsten hemmelig. - De ved alligevel allesammen, at det er mig, fortæller manden. Troede på det Det var ikke manden selv, som opdagede, at Danske Spil efterlyste million-vindere. - Jeg havde købt en lottokupon lørdag eftermiddag, og mandag morgen spørger min kone mig; "Har du set på Facebook, at der er en, der har vundet en million i Gedsted?”. Da flere fra lokalområdet havde kommenteret på Facebook-opslaget, at de ikke var den heldige vinder, begyndte manden, der selv havde købt en kupon samme sted, at tro på, at der var en mulighed for, at han kunne være den heldige. - Senere om mandagen kom min kone hjem og spurgte, om jeg havde fået tjekket kuponen. Jeg svarede; "Nej, det har jeg ikke. Jeg tør ikke". Jeg havde sådan på fornemmelsen, at det var mig, forklarer manden. Manden blev dog alligevel overrasket, da han endelig fik tjekket og dobbelttjekket sin kupon, og fik vished for, at han lige var blevet millionær. Ikke anonym De fleste lotto-millionærer vælger at holde nyheden om så stor en gevinst for sig selv, men i en lille lokalby som Gedsted, kan det næsten ikke betale sig. - Havde jeg vundet 10 millioner, så kunne det godt være, jeg ville være anonym, men der er ingen misundelse her, lyder det. Vinderen og familien er også selv rigtig glade for det nye beløb, som kommer ind på kontoen. Dog beholder manden sin nordjyske ydmyghed - og måske også lidt nærighed. - Vi har det rigtigt godt, som vi har det. Vi har da to voksne piger, som vi nu kan give lidt ekstra, fortæller manden og fortsætter: - Bilen kan godt køre og træskoene kan også godt lidt endnu. Men måske kan vi fejre det med en lille karbonade med brun sovs, forklarer han.

Referat:
Million-vinderen skal hverken have ny bil eller træsko, for de virker endnu.